## Pravilnik o tehničkim i mjeriteljskim zahtjevima za ovlašćivanje servisa za pripremu protočnih mjerila za tekućine osim vode za ovjeravanje

### NN 154/2004 (5.11.2004.), Pravilnik o tehničkim i mjeriteljskim zahtjevima za ovlašćivanje servisa za pripremu protočnih mjerila za tekućine osim vode za ovjeravanje

# DRŽAVNI ZAVOD ZA NORMIZACIJU I MJERITELJSTVO

2702

Na temelju članka 8. stavak 5.
Zakona o mjeriteljstvu (»Narodne novine«, broj 163/03.), ravnatelj Državnog
zavoda za normizaciju i mjeriteljstvo donosi

## PRAVILNIK

### O TEHNIČKIM I MJERITELJSKIM ZAHTJEVIMA ZA OVLAŠĆIVANJE SERVISA ZA PRIPREMU PROTOČNIH MJERILA ZA TEKUĆINE OSIM VODE ZA OVJERAVANJE

I. OPĆE ODREDBE

Članak 1.

Ovim se pravilnikom propisuju
tehnički i mjeriteljski zahtjevi za ovlašćivanje servisa za pripremu protočnih
mjerila za tekućine osim vode za ovjeravanje (u daljnjem tekstu: protočna
mjerila).

Članak 2.

Ovlašteni servis (u daljnjem
tekstu: servis) pregledava, popravlja i ispituje protočno mjerilo radi pripreme
za ovjeravanje, a Državni zavod za normizaciju i mjeriteljstvo (u daljnjem
tekstu: Zavod) ovjerava protočno mjerilo.

Članak 3.

Priprema protočnih mjerila za
ovjeravanje, u smislu ovoga pravilnika, podrazumijeva pregled i, po potrebi,
popravak protoč­nih mjerila (servisiranje), pripremu protočnih mjerila za
ispitivanje, pripremu uređaja za ispitivanje protočnih mjerila, ispitivanje
protočnih mjerila, tj. provjeru mjeriteljskih značajki protoč­nih mjerila te
pisanje izvješća o ispitivanju protočnih mjerila.

II. TEHNIČKI I MJERITELJSKI
ZAHTJEVI KOJE MORA ISPUNJAVATI SERVIS

Članak 5.

Servis mora ispuniti zahtjeve
propisane zakonom i zahtjeve koji se odnose na:

1.
opremu za ispitivanje protočnih mjerila

2.
prostor za ispitivanje protočnih mjerila

3.
radnike

4.
propisanu dokumentaciju.

Članak
6.

Potrebna
oprema za ispitivanje protočnih mjerila je:

1)
oprema za ovjeravanje mjernih sustava na autocisternama za goriva i oprema za
ovjeravanje mjernih sustava na mjestima za ukrcaj u autocisterne, vagonske
cisterne ili cisterne na plovilima:

•
etalonska mjerna posuda najmanjeg obujma koji omogu­ćuje ispitivanje
jednominutnog protoka za najveći protok mjernog sustava – najveća mjerna
nesigurnost ± 0,05 % ili etalonska cijevna petlja (prover) ili etalonska cijev
s klipom (compact prover) – najveća mjerna nesigurnost ± 0,03 % ili usporedno
mjerilo (master mjerilo) s posudom najmanjeg obujma koja omogućuje ispitivanje
jednominutnog protoka za najveći protok mjernog sustava – najveća mjerna
nesigurnost ± 0,1 %

•
termometar čiji najmanji podjeljak ne smije biti veći od 0,1 °C

•
sekundomjer

2)
oprema za ovjeravanje protočnih mjerila obujma koja se ne nalaze u mjernom
sustavu:

•
etalonska mjerna posuda najmanjeg obujma koji omogu­ćuje ispitivanje
jednominutnog protoka za najveći protok mjernog sustava – najveća mjerna
nesigurnost ± 0,05 % ili usporedno mje­rilo (master mjerilo) s posudom
najmanjeg obujma koja omogu­ćuje ispitivanje jednominutnog protoka za najveći
protok mjernog sustava – najveća mjerna nesigurnost ± 0,1 %

•
odgovarajući zaporni sustav s regulatorom i mjerilom protoka, razreda točnosti
0,5 i mogućnošću regulacije u opsegu protoka od Qmin do Qmax
mjerila koja se pregledavaju

•
termometar čiji najmanji podjeljak ne smije biti veći od 0,1 °C

•
sekundomjer

3)
oprema za ovjeravanje mjernih sustava na autocisternama za mlijeko i druge
medije u prehrambenoj industriji:

•
etalonska mjerna posuda najmanjeg obujma koji omo­gu­ćuje ispitivanje
jednominutnog protoka za najveći protok mjernog sustava – najveća mjerna
nesigurnost ± 0,05 %

•
termometar čiji najmanji podjeljak ne smije biti veći od 0,1 °C

•
sekundomjer

4)
oprema za ovjeravanje mjernih sustava na autocisternama ili stabilnim mjernim
sustavima za UNP

• etalonska mjerna posuda
najmanjeg obujma 1000 litara – najveća mjerna nesigurnost  ± 0,1 %

• termometar čiji najmanji
podjeljak ne smije biti veći od 0,1 °C

•
sekundomjer

5)
oprema za ovjeravanje agregata za istakanje goriva za motorna vozila:

•
etalonske mjerne posude od 20 litara, 50 litara, 100 litara i 200 litara za
protoke do 200 litara/min – najveća mjerna nesigurnost ± 0,05 %

•
termometar čiji najmanji podjeljak ne smije biti veći od 0,1 °C

•
sekundomjer

6)
oprema za ovjeravanje agregata za istakanje goriva za motorna vozila za UNP:

•
etalonske mjerne posude od najmanje 20 litara – najveća mjerna nesigurnost ±
0,1 %

•
termometar čiji najmanji podjeljak ne smije biti veći od 0,1 °C

•
sekundomjer.

Članak
7.

Servis
treba biti opremljen osobnim računalom (PC) s mo­guć­nošću spajanja na internet
i povezivanja s bazom podataka Zavoda.

Članak 8.

Servis
mora imati prostor za ispitivanje protočnih mjerila koja mora ispunjavati ove
uvjete:

1.
mora biti čist, suh i dovoljno prostran za neometano ispitivanje i ovjeravanje
protočnih mjerila

2.
mora biti dovoljno prostran za smještaj potrebne opreme

3.
mora biti zaštićen od izravna sunčeva utjecaja

4.
u njoj i njezinoj okolici ne smije biti izvora vibracija što bi moglo utjecati
na točnost mjerenja

5.
mora imati police ili ormar za smještaj protočnih mjerila koja se ispituju

6.
mora imati police ili ormar za smještaj protočnih mjerila koja su ovjerena

7.
u prostoru mora biti kontrolni termometar za mjerenje temperature zraka radnog
okoliša mjernog područja od 0 °C do 35 °C kojemu najmanji podjeljak pokazuje
najviše 0,5 °C

8.
mora imati dnevnu i električnu rasvjetu.

Članak
9.

Temperatura
radnog okoliša mora za vrijeme ispitivanja protočnih mjerila biti u granicama
od 0 °C do 35 °C.

Članak
10.

Izvori
grijanja moraju biti najmanje 1,5 m udaljeni od opreme, tj. od mjesta gdje se
obavlja ispitivanje protočnih mjerila.

Članak
11.

Servis
mora imati najmanje dva ovlaštena radnika koji obav­ljaju poslove pripreme za
ovjeravanja protočnih mjerila.

Radnici iz stavka 1. ovoga članka moraju imati
najmanje SSS tehničkog smjera i 3 godine radnog iskustva na poslovima
ispitivanja, proizvodnje ili servisiranja protočnih mjerila, ili KV tehničke
struke i najmanje 4 godine radnog iskustva na poslovima ispitivanja,
proizvodnje ili servisiranja protočnih mjerila te moraju poznavati propise
kojima su opisani postupci i metode ispitivanja protočnih mjerila.

Članak 12.

Servis mora imati ovu
dokumentaciju:

1. registracijski akt ili
rješenja o obrtu i obrtnicu

2. radne knjižice zaposlenih
osoba

3. propise iz područja
ispitivanja i ovjeravanja protočnih mjerila

4.
naputak proizvođača o upotrebi opreme za ispitivanje

5.
naputak o održavanju i praćenju ispravnosti opreme za ispitivanje

6.
obrasce zahtjeva za ovjeravanje protočnih mjerila, izvješća o ispitivanju
protočnih mjerila i dr.

7.
preslike rješenja o odobrenju tipa mjerila za protočna mjerila koja se
ovjeravaju kod pravne osobe odnosno servisa

8.
popis opreme za ispitivanje s tehničkim podacima i datumima ovjeravanja i/ili
umjeravanja i ovjernicama i/ili potvrdama o umjeravanju za svako mjerilo i/ili
etalon koje je sastavni dio ove opreme.

Članak
13.

Servis
tijekom svog rada mora:

1.
pripremati za ovjeravanje protočna mjerila koja imaju valjano rješenje o
odobrenju tipa mjerila, u skladu s odobrenom postupku ispitivanja protočnih
mjerila

2.
obavijestiti Zavod o svakoj promjeni koja bi mogla utjecati na osposobljenost u
ispunjavanju uvjeta propisanih ovim pravil­nikom te upotrebljavati samo opremu
za ispitivanje protočnih mjerila s valjanom ovjernicom ili potvrdom o
umjeravanju

3.
najmanje jednom godišnje obavješćivati Zavod o obav­ljenim ovjeravanjima
odnosno umjeravanjima svoje mjerne opreme

4.
najmanje jednom godišnje sudjelovati u usporedbenim ispi­tivanjima na zahtjev
Zavoda.

Članak
14.

Servis
mora čuvati izvješća o ispitivanju na elektroničkom mediju ili u tiskanom
obliku najmanje 3 godine od dana njegove pravomoćnosti.

III. PRIJELAZNE I ZAVRŠNE
ODREDBE

Članak 15.

Servisu koji ispunjava uvjete
propisane ovim pravilnikom izdaje se rješenje koje važi najdulje 3 (tri) godine
od dana njegove pravomoćnosti.

Članak 16.

Danom
stupanja na snagu ovog pravilnika prestaju važiti Pravilnik o uvjetima kojima
moraju udovoljiti potvrđeni mjeriteljski laboratoriji za servisiranje i
pripremanje za ovjeravanje protočnih mjerila obujma tekućine osim vode te
načinu njihova rada (»Narodne novine«, 155/03) te Pravilnika o uvjetima kojima
moraju udovoljiti potvrđeni mjeriteljski laboratoriji za servisiranje i
pripremanje za ovjeravanje sprava za mjerenje tekućih goriva te načinu njihova
rada (»Narodne novine«, 155/03).

Članak
17.

Do
ovlaštenja, servisa u smislu odredaba ovog pravilnika, poslove ovlaštenog
servisa obavljat će pravne ili fizičke osobe koje su za poslove pripreme za
ovjeravanje protočnih mjerila bile ovlaštene na temelju Pravilnika o uvjetima
kojima moraju udovoljiti potvrđeni mjeriteljski laboratoriji za servisiranje i
pripremanje za ovjeravanje protočnih mjerila obujma tekućine osim vode te
načinu njihova rada (»Narodne novine«, 155/03) te Pra­vil­nika o uvjetima
kojima moraju udovoljiti potvrđeni mjeriteljski laboratoriji za servisiranje i
pripremanje za ovjeravanje sprava za mjerenje tekućih goriva te načinu njihova
rada (»Narodne novine«, 155/03).

Članak 18.

Ovaj pravilnik stupa na snagu
osmoga dana od dana objave u »Narodnim novinama«.

Klasa: 011-02/04-07/23
Urbroj: 558-03/7-04-1
Zagreb, 19. listopada 2004.

Ravnatelj
Državnog zavoda za normizaciju
i mjeriteljstvo
**dr****.
sc****. Marijan Andrašec, dipl. ing.,** v. r.

Pravilnik, NN 154/2004-2702